LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL FINANSAVIMO SUMAŽINIMO LIETUVOS STANDARTIZACIJOS DEPARTAMENTO PROJEKTUI NR. VP1-4.3-VRM-01-V-01-062, LIETUVOS RESPUBLIKOS VIDAUS REIKALŲ MINISTRO 2013 M. SAUSIO 21 D. ĮSAKYMO NR. 1V-29 „DĖL FINANSAVIMO SKYRIMO PROJEKTAMS, FINANSUOJAMIEMS PAGAL 2007–2013 M. ŽMOGIŠKŲJŲ IŠTEKLIŲ PLĖTROS VEIKSMŲ PROGRAMOS 4 PRIORITETO „ADMINISTRACINIŲ GEBĖJIMŲ STIPRINIMAS IR VIEŠOJO ADMINISTRAVIMO EFEKTYVUMO DIDINIMAS“ ĮGYVENDINIMO PRIEMONĘ VP1-4.3-VRM-01-V „VIEŠŲJŲ PASLAUGŲ KOKYBĖS INICIATYVOS“ PAKEITIMO IR EUROPOS SĄJUNGOS FINANSINĖS PARAMOS BEI BENDROJO FINANSAVIMO LĖŠŲ GRĄŽINIMO

2014 m. balandžio 1 d. Nr.1V-246

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 198.2 papunkčiu, Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos, išmokėtos ir (arba) panaudotos pažeidžiant teisės aktus, grąžinimo į Lietuvos Respublikos valstybės biudžetą taisyklių patvirtinimo“, 5.2.2, 8.4 papunkčiais, 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 14.2.2 papunkčiu, Metodinių pažeidimų tyrimo ir nustatymo rekomendacijų, patvirtintų Lietuvos Respublikos finansų ministro 2009 m. gegužės 29 d. įsakymu Nr. 1K-173 „Dėl Metodinių pažeidimų tyrimo ir nustatymo rekomendacijų patvirtinimo“, 28 punktu, atsižvelgdamas į Europos socialinio fondo agentūros (toliau – Agentūra) 2014 m. vasario 28 d. raštu Nr. ESFS07-2014-01-387 „Dėl projekte nustatyto pažeidimo“ pateiktą 2014 m. vasario 26 d. pažeidimo tyrimo išvadą Nr. VP1-4.3-VRM-01-V-01-062/IT01, joje nustatytas faktines pažeidimo tyrimo aplinkybes – projekto vykdytojas Lietuvos standartizacijos departamentas (toliau – Projekto vykdytojas) deklaravęs darbuotojų darbo užmokesčio lėšas už darbus, kurių šie darbuotojai nebuvo atlikę, pažeidė projekto „Kokybės vadybos sistemos, atitinkančios ISO 9001 standartą, diegimas Lietuvos standartizacijos departamente“ Nr. VP1-4.3-VRM-01-V-01-062 (toliau – Projektas) finansavimo ir administravimo sutarties (toliau – Sutartis) Bendrųjų sąlygų 2.1.3, 3.1.1, 3.1.3 papunkčius ir Sutarties Specialiųjų sąlygų 5.17.8 papunktį ir į tai, kad Agentūra, nepripažino tinkamomis finansuoti išlaidomis Projekto vykdytojui kompensuotą darbo užmokesčio sumą 514,90 Lt (penkis šimtus keturiolika litų 90 ct), taip pat ir į Agentūros siūlymą sumažinti projekto finansavimą ir susigrąžinti išmokėtas lėšas, išskaičiuojant sumokėtą lėšų dalį iš Projekto vykdytojo teikiamuose mokėjimo prašymuose nurodytos sumos:

1. S u m a ž i n u Projektui skirtą finansavimo lėšų sumą – 514,90 Lt (penkiais šimtais keturiolika litų 90 ct), iš kurių 437,66 Lt (keturi šimtai trisdešimt septyni litai 66 ct) – Europos Sąjungos lėšos, 77,24 Lt (septyniasdešimt septyni litai 24 ct) – bendrojo finansavimo lėšos, ir nustatau naują Projektui skirtą finansavimo lėšų sumą – iki 400 419,10 Lt (keturių šimtų tūkstančių keturių šimtų devyniolikos litų 10 ct).

2. P a k e i č i u Lietuvos Respublikos vidaus reikalų ministro 2013 m. sausio 21 d. įsakymo Nr. 1V-29 „Dėl finansavimo skyrimo projektams, finansuojamiems pagal 2007–2013 m. Žmogiškųjų išteklių plėtros veiksmų programos 4 prioriteto „Administracinių gebėjimų stiprinimas ir viešojo administravimo efektyvumo didinimas“ įgyvendinimo priemonę VP1-4.3-VRM-01-V „Viešųjų paslaugų kokybės iniciatyvos“ 2 punktą ir jį išdėstau taip:

„2. finansavimą valstybės projektų planavimo būdu pateiktam Lietuvos standartizacijos departamento projektui „Kokybės vadybos sistemos, atitinkančios ISO 9001 standartą, diegimas Lietuvos standartizacijos departamente“ (projekto kodas Nr. VP1-4.3-VRM-01-V-01-062) įgyvendinti – iki 400 419,10 Lt (keturių šimtų tūkstančių keturių šimtų devyniolikos litų 10 ct) iš Vidaus reikalų ministerijos programos „Regionų plėtros ir Europos Sąjungos struktūrinės paramos programų įgyvendinimo užtikrinimas“ (programos kodas 03.03) pagal priemonę „Gerinti viešųjų paslaugų prieinamumą gyventojams ir verslui“ (priemonės kodas 01-01-06), finansuoti:

2.1. iš Europos Sąjungos lėšų (finansavimo šaltinio kodas 1.3.2.3.1) – iki 340 356,23 Lt (trijų šimtų keturiasdešimties tūkstančių trijų šimtų penkiasdešimt šešių litų 23 ct);

2.2. iš bendrojo finansavimo lėšų (finansavimo šaltinio kodas 1.2.2.3.1) – iki 60 062,87 Lt (šešiasdešimt tūkstančių šešiasdešimt dviejų litų 87 ct).“

3. N u s t a t a u grąžintiną Projekto vykdytojui išmokėtą Europos Sąjungos lėšų dalį – 437,66 Lt (keturis šimtus trisdešimt septynis litus 66 ct) ir bendrojo finansavimo lėšų dalį – 77,24 Lt (septyniasdešimt septynis litus 24 ct), išskaičiuotinas iš Projekto vykdytojo Agentūrai pateikiamo mokėjimo prašymo.

4. Šis įsakymas gali būti skundžiamas teisės aktų nustatyta tvarka.

Vidaus reikalų ministras	Dailis Alfonsas Barakauskas